Document ID: 32006D0206

KOMISIJAS LĒMUMS
(2006. gada 3. marts),
ar ko groza 2003. gada Pievienošanās akta X pielikuma A papildinājumu attiecībā uz dažiem Ungārijas gaļas nozares uzņēmumiem
(izziņots ar dokumenta numuru K(2006) 606)
(Dokuments attiecas uz EEZ)
(2006/206/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Čehijas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas Pievienošanās aktu, un jo īpaši tā X pielikuma 5. nodaļas B iedaļas d) punktu,
tā kā:
(1)
Ungārijai piešķirts pārejas laiks attiecībā uz dažiem uzņēmumiem, kas uzskaitīti Pievienošanās akta X pielikuma A papildinājumā.
(2)
Minētais 2003. gada Pievienošanās akta X pielikuma A papildinājums ir grozīts ar Komisijas Lēmumiem 2004/462/EK (1), 2004/472/EK (2), 2005/665/EK (3).
(3)
Divi gaļas ražošanas uzņēmumi ir atteikušies no pārkārtošanās un iesnieguši pieteikumu, lai mainītu statusu no lieljaudas uz mazjaudas uzņēmumu. Saskaņā ar Ungārijas kompetentās iestādes oficiālo deklarāciju šie uzņēmumi pilnībā atbilst ES prasībām attiecībā uz mazjaudas uzņēmumiem. Tādēļ minētie uzņēmumi jāsvītro no to uzņēmumu saraksta, kuriem noteikts pārejas posms.
(4)
Tādēļ attiecīgi jāgroza 2003. gada Pievienošanās akta X pielikuma A papildinājums.
(5)
Pārtikas aprites un dzīvnieku veselības pastāvīgā komiteja ir informēta par šajā lēmumā paredzētajiem pasākumiem,
IR PIEŅĒMUSI ŠO LĒMUMU.
1. pants
Šā lēmuma pielikumā uzskaitītos uzņēmumus svītro no 2003. gada Pievienošanās akta X pielikuma A papildinājuma.
2. pants
Šis lēmums ir adresēts dalībvalstīm.
Briselē, 2006. gada 3. martā

Labels: 0
18
15
17